Rozhodnutie Rady
z 10. apríla 1995
o predbežnom uplatňovaní Dohody medzi Európskym spoločenstvom a Čínskou ľudovou republikou o obchode s textilnými výrobkami, na ktoré sa nevzťahuje dvojstranná Dohoda MFA o obchode s textilnými výrobkami parafovaná 9. decembra 1988, predĺžená a pozmenená výmenou listov parafovaných 8. decembra 1992
(95/155/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva a najmä na jej článok 113 v spojení s článkom 228 ods. 2 prvou vetou,
so zreteľom na návrh Komisie,
keďže Komisia prerokovala v mene spoločenstva s Čínskou ľudovou republikou Dohodu o obchode s textilnými výrobkami, na ktoré sa nevzťahuje dvojstranná Dohoda MFA o obchode s textilnými výrobkami parafovaná 9. decembra 1988, predĺžená a pozmenená výmenou listov parafovaných 8. decembra 1992;
keďže táto dohoda by sa mala uplatňovať predbežne od 1. januára 1995 do ukončenia postupov nevyhnutných na jej uzavretie, za predpokladu, že Čínska ľudová republika ju bude taktiež predbežne uplatňovať,
ROZHODLA TAKTO:
Jediný článok
Dohoda medzi Európskym spoločenstvom a Čínskou ľudovou republikou o obchode s textilnými výrobkami, na ktoré sa nevzťahuje dvojstranná Dohoda MFA o obchode s textilnými výrobkami parafovaná 9. decembra 1988, predĺžená a pozmenená výmenou listov parafovaných 8. decembra 1992, sa predbežne uplatňuje od 1. januára 1995 do jej formálneho uzatvorenia, za predpokladu, že ju predbežne uplatňuje aj Čínska ľudová republika.
Text dohody tvorí prílohu tohto rozhodnutia.
V Luxemburgu 10. apríla 1995